Morné motiveer en inspireer met nuwe musiekvideo! - Celebrity Tweets
Morné motiveer en inspireer met nuwe musiekvideo!
MORNÉ se splinternuwe enkelsnit, VANDAG, is vandeesweek uitgereik en spog reeds met positiewe terugvoer vanaf verskeie radiostasies in die land.
Kort na sy enkelsnit-vrystelling bederf hy nou sy luisteraars en volgelinge met 'n pragtige musiekvideo, wat verfilm is in Dullstroom deur Wian van der Walt.
Hierdie video is gedeeltelik geskiet in Dunkeld Country & Equestrian Estate se woud, waar MORNÉ en sy vrou getrou het, asook op die plaas in Dullstroom waar sy vrou se Oupa tans boer. Die plaas het die mooiste vlaktes en koppies, presies soos wat hy dit voorgestel het.
"Ek wou graag die video skiet op n plek wat vir my iets beteken en Dullstroom is na aan ons harte. Ek glo die woorde van die liedjie spreek vanself en het gevoel ek wil 'n 'performance' video doen eerder as 'n storie," vertel hy.
Hierdie lekkerluister en motiverende Afrikaanse popsnit, uit die pen van Vaughan Gardiner, lê die kunstenaar na aan die hart omdat hy self onlangs besluit het om 'n kans te waag en sy eie droom na te jaag.
Hierdie positiewe en opgeruimde kunstenaar glo daarin om jou drome dadelik na te jaag en nie te wag vir 'n beter dag nie. Hierdie boodskap word perfek uitgebeeld in sy musiekvideo.
Cell: 072 442 6918
Previous Morné vier 'VANDAG' in debuut-enkelsnit!
Next In Rinél Day se nuwe musiekvideo leef sy in 'n wêreld waar die man tuisbly, die vrou bedien en selfs stryk!